
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3383 

17 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 412013/2000 κοινής 
υπουργικής απόφασης περί συμπληρωματικών 
μέτρων σε εκτέλεση κοινοτικών κανονισμών που 
αφορούν την επισήμανση του βοείου κρέατος και 

των προϊόντων με βάση το βόειο κρέας. 1 

Τροποποίηση της υπ’ αριθμ. 49439/16-9-2013 απόφα¬ 
σης του Υπουργού Περιβάλλοντος, Ενέργειας και 
Κλιματικής Αλλαγής «Εγκριση τεχνικών προδια¬ 
γραφών και κανονισμού προεκτιμώμενων αμοιβών 
της Ε.Κ.ΧΑ. Α.Ε. των μελετών κτηματογράφησης 
για τη δημιουργία Εθνικού Κτηματολογίου στο 


υπόλοιπο της χώρας» (Β'2362), όπως ισχύει». 2 

Ανάθεση ληξιαρχικών καθηκόντων στον Δήμο Ανω- 

γείων. 3 

Ορισμός Αναπληρωτή του Προέδρου του Τμήματος 
ΦΥΣΙΚΗΣ για το ακαδημαϊκό έτος 2014-2015 μετά 
την παραίτηση του αρχικώς ορισθέντος από την 
εν λόγω θέση, Καθηγητή κου Γ. Τσιρώνη. 4 


ΑΠΟΦΑΣΕΙ Σ 

Αριθμ. 2260/155064 (1) 

Τροποποίηση της υπ. αριθμ. 412013/2000 κοινής υπουρ¬ 
γικής απόφασης περί συμπληρωματικών μέτρων σε 
εκτέλεση κοινοτικών κανονισμών που αφορούν την 
επισήμανση του βοείου κρέατος και των προϊόντων 
με βάση το βόειο κρέας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) του άρθρου 33 και του 33α του Ν. 2538/1997 (Α' 242) 
«Τροποποίηση της κείμενης νομοθεσίας για τα γεωργι¬ 
κά και κτηνιατρικά φάρμακα, ρύθμιση χρεών συνεταιρι¬ 
στικών οργανώσεων και άλλες διατάξεις», όπως ισχύουν, 

β) του άρθρου 1 παρ. 1, 2, 3 του Ν. 1338/83 «Εφαρμογή 
του Κοινοτικού δικαίου» (Α' 34) όπως τροποποιήθηκε 
με το άρθρο 6 του Ν 1440/84 «Συμμετοχή της Ελλάδας 
στο κεφάλαιο, στα αποθεματικά και στις προβλέψεις 


της Ευρωπαϊκής Κοινότητας «Ανθρακος και Χάλυβος» 
και του Οργανισμού Εφοδιασμού ΕΥΡΑΤΟΜ» (Α'70) και 
του άρθρου 65 του Ν.1892/90(Α' 101), 

γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του Π.Δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α' 98), 

δ) του άρθρου 62 παρ. 2 του Ν. 4235/11-2-2014 
(Α' 32) «Διοικητικά μέτρα, διαδικασίες και κυρώσεις 
στην εφαρμογή της ενωσιακής και εθνικής νομοθεσίας 
στους τομείς των τροφίμων, των ζωοτροφών και της 
υγείας και προστασίας των ζώων και άλλες διατάξεις 
αρμοδιότητας του Υπουργείου Αγροτικής Ανάπτυξης 
και Τροφίμων, 

2. το Ν. 4177/2013 (ΦΕΚ 173/Α/08-08-2013) «Κανόνες 
ρύθμισης της αγοράς προϊόντων και της παροχής υπη¬ 
ρεσιών και άλλες διατάξεις», 

3. το Π.Δ. 89/2014 «Διορισμός Υπουργών, Αναπληρωτών 
Υπουργών και Υφυπουργών» (Α' 134), 

4. το Π.Δ. 158/2014 "Διορισμός Υπουργών» (Α' 240), 

5. η αριθμ. Υ478/09-07-2014 απόφαση του Πρωθυπουρ¬ 
γού περί καθορισμού αρμοδιοτήτων του Αναπληρωτή 
Υπουργού Αγροτικής Ανάπτυξης και Τροφίμων Παρα- 
σκευά Κουκουλόπουλου (Β' 1880). 

6. Τους κανονισμούς, όπως ισχύουν: 

α) Καν(ΕΚ) αριθ. 1760/2000 του Ευρωπαϊκού Κοινοβου¬ 
λίου και του Συμβουλίου της 17/7/2000 (Ε 204/2000) «για 
την θέσπιση συστήματος αναγνώρισης και καταγραφής 
των βοοειδών και την επισήμανση του βοείου κρέατος 
και των προϊόντων με βάση το βόειο κρέας καθώς και 
για την κατάργηση του καν. 820/97 του Συμβουλίου» και 
ιδίως τον τίτλο II «Επισήμανση του βοείου κρέατος και 
των προϊόντων με βάση το βόειο κρέας». 

β) Καν(ΕΚ) αριθ. 1825/2000 της Επιτροπής της 25/8/2000 
(I 216/2000) για τη θέσπιση λεπτομερειών εφαρμογής 
του καν. αριθ. 1760/2000 του Ευρωπαϊκού Κοινοβουλίου 
και του Συμβουλίου όσον αφορά την επισήμανση του 
βοείου κρέατος και των προϊόντων με βάση το βόειο 
κρέας». 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Η υπ’ αριθμ. 412013/2000 Κοινή Υπουργική Απόφαση 
(Β' 1594) τροποποιείται ως εξής: 

1. Το άρθρο 2 αντικαθίσταται ως εξής: 

«Άρθρο 2 

Ορισμοί -Αρμόδια αρχή 

Για τους σκοπούς της παρούσας απόφασης ισχύουν 
οι ορισμοί του άρθρου 12 του Καν(ΕΚ) 1760/2000, όπως 
ισχύει κάθε φορά. 

Στους επιχειρηματίες που αναφέρονται στον τίτλο 
II του ανωτέρω κανονισμού περιλαμβάνονται και όλοι 
ανεξαιρέτως οι κρεοπώλες. 

Αρμόδια αρχή σύμφωνα με το άρθρο 22α του Καν(ΕΚ) 
1760/2000 ορίζεται η Γεν. Δ/νση Ζωικής Παραγωγής 
(ΓΔΖΠ) του Υπουργείου Αγροτικής Ανάπτυξης και Τρο¬ 
φίμων (ΥΠΑΑΤ).» 

2. Στο άρθρο 4 στο εδάφιο « Η χώρα καταγωγής... του 
προαιρετικού συστήματος», το χωρίο «βάσει έγκρισης 
συγγραφής υποχρεώσεων» διαγράφεται. 

3. Το άρθρο 5 αντικαθίσταται ως εξής: 

«Αρθρο 5 

Υποχρεωτική επισήμανση βοείου κρέατος 
τρίτων χωρών 

Κατά παρέκκλιση από το άρθρο 13 του Καν(ΕΚ) 
1760/2000, το βόειο κρέας που εισάγεται στο έδαφος 
της Ένωσης για το οποίο δεν είναι διαθέσιμες όλες οι 
πληροφορίες που προβλέπονται στο ανωτέρω άρθρο, 
φέρει επισήμανση με την ένδειξη: 

«ΚΑΤΑΓΩΓΗ: ΕΚΤΟΣ ΕΕ» και «ΧΩΡΑ ΣΦΑΓΗΣ:». 

Στη χώρα σφαγής θα αναγράφεται η ονομασία της 
τρίτης χώρας που έγινε σφαγή.» 

4. Το πρώτο εδάφιο της παραγράφου 2 του άρθρου 
7, αντικαθίσταται ως εξής: 

«2. Κατά την επανάληψη της παράβασης ή σε περί¬ 
πτωση άρνησης συμμόρφωσης επιβάλλονται από το 
οικείο όργανο οι προβλεπόμενες κυρώσεις σύμφωνα με 
τον Ν. 4177/2013 (Α' 173) και την υπ’ αριθμ. Α2-718/2014 
απόφαση του Υπ. Ανάπτυξης και Ανταγωνιστικότητας 
(Β'2090) και υπό ορισμένες προϋποθέσεις απαγόρευση 
λειτουργίας της επιχείρησης βάσει της κείμενης νο¬ 
μοθεσίας. Σε περίπτωση περαιτέρω υποτροπής το εν 
λόγω πρόστιμο διπλασιάζεται.» 

5. Στην παράγραφο 3 του άρθρου 7 το χωρίο «μέχρι 
5.000.000 δρχ» αντικαθίσταται από το χωρίο «σύμφωνα 
με τον Ν. 4177/2013 (Α' 173) και την υπ. αριθμ. Α2- 718/2014 
απόφαση του Υπ. Ανάπτυξης και Ανταγωνιστικότητας 
(Β'2090).» 

6. Η επικεφαλίδα «Β. Προαιρετικό Σύστημα Επισήμαν¬ 
σης Βοείου Κρέατος» αντικαθίσταται από τις λέξεις 
«Β. Προαιρετική Επισήμανση». 

7. Το άρθρο 8 αντικαθίσταται ως εξής: 

«Αρθρο 8 

Προαιρετική Επισήμανση βοείου κρέατος 

1. Όσοι επιχειρηματίες ή οργανώσεις εμπορίας του 
βοείου κρέατος οικειοθελώς προσθέτουν πληροφο¬ 
ρίες για τα τρόφιμα πέραν των υποχρεωτικών, θα 


πρέπει να τηρούν τις διατάξεις του άρθρου 15α του 
Καν (ΕΚ) 1760/2000, όπως έχει τροποποιηθεί από τον 
Καν(ΕΕ)653/2014 και ισχύει κάθε φορά. Οι εν λόγω πλη¬ 
ροφορίες πρέπει να είναι αντικειμενικές, επαληθεύσιμες 
από τις αρμόδιες αρχές ελέγχου και κατανοητές για 
τους καταναλωτές. 

2. Οι επιχειρηματίες ή οι οργανώσεις εμπορίας βοείου 
κρέατος που αποφασίζουν να συμπεριλάβουν στις ετικέ¬ 
τες ενδείξεις επιπλέον των υποχρεωτικών, ενημερώνουν 
εγγράφως τη ΓΔΖΠ και αποστέλλουν αντίγραφο της 
εν λόγω ετικέτας πριν την κυκλοφορία των προϊόντων 
στην αγορά. Βάσει των εν λόγω πληροφοριών δημι- 
ουργείται και τηρείται αρχείο όλων των προαιρετικών 
επισημάνσεων βοείου κρέατος στη ΓΔΖΠ.» 

8. Το πρώτο εδάφιο του άρθρου 9 αντικαθίσταται 
ως εξής: 

«Αρμόδια αρχή για τη διενέργεια ελέγχων σχετικά με 
την τήρηση των διατάξεων του άρθρου 8 της παρούσας 
είναι ο Ελληνικός Γεωργικός Οργανισμός ΔΗΜΗΤΡΑ (ΕΛ- 
ΓΟ-ΔΗΜΗΤΡΑ). Ο ΕΛΓΟ-ΔΗΜΗΤΡΑ διενεργεί τακτικούς 
δειγματοληπτικούς ελέγχους, με βάση ανάλυση επικιν- 
δυνότητας, στους οποίους λαμβάνεται ιδίως υπόψη ο 
πολύπλοκος χαρακτήρας των σχετικών προδιαγραφών.» 

9. Το τέταρτο και πέμπτο εδάφιο του άρθρου 9 αντι¬ 
καθίσταται ως εξής: 

«Κατά τη διάρκεια του ελέγχου οι ελεγχόμενοι υπο- 
χρεούνται να διευκολύνουν τα ελεγκτικά όργανα θέ¬ 
τοντας στη διάθεση τους κάθε ζητούμενο στοιχείο ή 
πληροφορία που αφορά τον συγκεκριμένο έλεγχο, όπως 
επίδειξη παραστατικών εμπορίας, λογιστικά βιβλία ή 
οποιοδήποτε άλλο στοιχείο. Η Γ ΔΖΠ και οι λοιπές υπη¬ 
ρεσίες ελέγχου έχουν πρόσβαση στις εγκαταστάσεις 
των επιχειρηματιών ή οργανώσεων εμπορίας του βοείου 
κρέατος και πρόσβαση σε όλα τα Μητρώα που απο- 
δεικνύουν ότι τα στοιχεία των σχετικών ετικετών είναι 
σύννομα με την ισχύουσα νομοθεσία. Οι αρμόδιες Δ/ 
νσεις Ανάπτυξης των Περιφερειών διεξάγουν ελέγχους 
στο πλαίσιο των αρμοδιοτήτων τους σε όλα τα στάδια 
εμπορίας και στα σημεία πώλησης για την ορθή ανα¬ 
γραφή των σχετικών πληροφοριών στην ετικέτα για 
το βόειο κρέας. Οι Δ/νσεις Αγροτικής Οικονομίας και 
Κτηνιατρικής ή Δ/νσεις Αγροτικής Οικονομίας των Πε¬ 
ριφερειακών Ενοτήτων μπορούν να διεξάγουν ελέγχους 
για τη διαπίστωση συμμόρφωσης ως προς τις διατά¬ 
ξεις της ισχύουσας κοινοτικής και εθνικής νομοθεσίας 
για την εφαρμογή της προαιρετικής επισήμανσης στο 
βόειο κρέας. Η Γ ΔΖΠ μπορεί επίσης να διεξάγει γενι¬ 
κούς ελέγχους για τη διαπίστωση της εφαρμογής της 
προαιρετικής επισήμανσης. Στο τέλος κάθε έτους οι 
αρμόδιες υπηρεσίες ελέγχου αποστέλλουν στην Γ ΔΖΠ 
έκθεση εφαρμογής της προαιρετικής επισήμανσης βά¬ 
σει των στοιχείων που διαθέτουν από τη διενέργεια 
των προβλεπόμενων ελέγχων.» 

10. Το άρθρο 10 αντικαθίσταται ως εξής: 

«Αρθρο 10 
Κυρώσεις 

Εφόσον κατά τη διάρκεια των ελέγχων της παρούσας, 
διαπιστωθούν παρατυπίες ή παραβάσεις της κείμενης 
κοινοτικής και εθνικής νομοθεσίας από τους επιχειρημα¬ 
τίες ή τις οργανώσεις εμπορίας βοείου κρέατος, επιβάλ¬ 
λονται οι κυρώσεις του άρθρου 7 της παρούσας βάσει 
των διατάξεων του άρθρου 22 του Καν(ΕΚ)1760/2000.» 

11. Προστίθεται νέο άρθρο 12 ως εξής: 

«Άρθρο 12 

Μεταβατικές διατάξεις 

1. Από την έναρξη ισχύος της παρούσας απόφασης, 
οι υπ. αριθμ. 299433/18-5-2009 Κοινή Υπουργική Απόφα¬ 
ση (Β' 954) και υπ. αριθμ. 290788/15-4-2008 Υπουργική 
Απόφαση (Β' 112), καταργούνται. 

2. Οι ετικέτες που εγκρίθηκαν βάσει των καταργού- 
μενων διατάξεων εξακολουθούν να ισχύουν με την επι¬ 
φύλαξη των διατάξεων που εκδίδονται σύμφωνα με το 
τέταρτο εδάφιο του άρθρου 15α του Καν(ΕΚ)1760/2000.» 

12. Για τις ανάγκες της παρούσας όπου αναφέρονται 
στην με αριθμ. πρωτ. 412013/14-12-2000 Κοινή Υπουργική 
Απόφαση οι Δ/νσεις Αγροτικής Ανάπτυξης των Ν.Α., 
νοούνται οι Δ/νσεις Αγροτικής Οικονομίας και Κτηνι¬ 
ατρικής ή Δ/νσεις Αγροτικής Οικονομίας των Περιφε¬ 
ρειακών Ενοτήτων, καθώς και υπηρεσίες Εμπορίου των 
Νομαρχιακών Αυτοδ/σεων νοείται οι Δ/νσεις Ανάπτυξης 
των Περιφερειών, ο Νομάρχης νοείται Περιφερειάρχης. 

Αρθρο 2 
Ισχύς 

Η απόφαση αρχίζει να ισχύει από τις 13 Δεκεμβρίου 
2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2014 

οι ΥΠΟΥΡΓΟΙ 

ΑΝΑΠΤΥΞΗΣ ΚΑΙ 

ΟΙΚΟΝΟΜΙΚΩΝ ΑΝΤΑΓΩΝΙΣΤΙΚΟΤΗΤΑΣ 

ΓΚΙΚΑΣ ΧΑΡΔΟΥΒΕΛΗΣ ΚΩΝΣΤΑΝΤΙΝΟΣ ΣΚΡΕΚΑΣ 

ΑΝΑΠΛΗΡΩΤΗΣ ΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

ΠΑΡΑΣΚΕΥΑΣ ΚΟΥΚΟΥΛΟΠΟΥΛΟΣ 
-♦- 

Αριθμ. 56289 (2) 

Τροποποίηση της υπ’ αριθμ. 49439/16-9-2013 απόφασης 
του Υπουργού Περιβάλλοντος, Ενέργειας και Κλιμα¬ 
τικής Αλλαγής «Εγκριση τεχνικών προδιαγραφών και 
κανονισμού προεκτιμώμενων αμοιβών της Ε.Κ.ΧΑ. Α.Ε. 
των μελετών κτηματογράφησης για τη δημιουργία 
Εθνικού Κτηματολογίου στο υπόλοιπο της χώρας» 
(Β'2362), όπως ισχύει» 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις της παρ. 10 του άρθρου 45 του ν. 
3316/2005 «Ανάθεση και εκτέλεση δημοσίων συμβάσεων 
εκπόνησης μελετών και παροχής συναφών υπηρεσιών 
και άλλες διατάξεις» (Α' 42), που προστέθηκε με την 
παρ. 6 περ. δ' του άρθρο 5 του ν. 3481/2006 «Τροποποι¬ 
ήσεις στη νομοθεσία για το Εθνικό Κτηματολόγιο, την 
ανάθεση και εκτέλεση συμβάσεων έργων και μελετών 
και άλλες διατάξεις» (Α' 162). 

2. Τις διατάξεις του ν. 2308/95 «Κτηματογράφηση για 
τη δημιουργία Εθνικού Κτηματολογίου. Διαδικασία έως 
τις πρώτες εγγραφές στα κτηματολογικά βιβλία και 


άλλες διατάξεις» (Α' 114), όπως έχει τροποποιηθεί και 
ισχύει και ειδικότερα την παρ. 3 του άρθρου 3 αυτού, 
όπως αντικαταστάθηκε με την παρ. 16 του άρθρου 3 του 
ν. 4164/2013 «Συμπλήρωση των διατάξεων περί Εθνικού 
Κτηματολογίου και άλλες ρυθμίσεις» (Α' 156). 

3. Τις διατάξεις της παρ. 1 του άρθρου 1 του ν.4164/2013 
«Συμπλήρωση των διατάξεων περί Εθνικού Κτηματολο¬ 
γίου και άλλες ρυθμίσεις» (Α' 156), όπως ισχύει. 

4. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π. δ/τος 63/2005 
(Α' 98). 

5. Το υπ’ αριθμ. 619/θέμα 2ο /2-12-2014 Απόσπασμα 
Πρακτικού του Διοικητικού Συμβουλίου της εταιρείας 
«ΕΘΝΙΚΟ ΚΤΗΜΑΤΟΛΟΓΙΟ ΚΑΙ ΧΑΡΤΟΓΡΑΦΗΣΗ Ανώνυ¬ 
μη Εταιρεία» (ΕΚΧΑ Α.Ε.). 

6. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Αρθρο 1 

Εγκρίνεται η τροποποίηση της υπ’ αριθμ. 49439/ 
16-9-2013 απόφασης του Υπουργού Περιβάλλοντος, 
Ενέργειας και Κλιματικής Αλλαγής (Β’ 2362), όπως ισχύει, 
με την αντικατάσταση του άρθρου 2 αυτής, ως εξής: 

Αρθρο 2 

Ο κανονισμός προεκτιμώμενων αμοιβών της Ε.Κ.ΧΑ 
Α.Ε. για τις μελέτες κτηματογράφησης για τη δημιουρ¬ 
γία Εθνικού Κτηματολογίου στο υπόλοιπο της χώρας 
έχει ως ακολούθως: 

ΚΑΝΟΝΙΣΜΟΣ ΠΡΟΕΚΤΙΜΩΜΕΝΩΝ ΑΜΟΙΒΩΝ ΤΗΣ 
Ε.Κ.ΧΑ. Α.Ε. ΤΩΝ ΜΕΛΕΤΩΝ ΚΤΗΜΑΤΟΓΡΑΦΗΣΗΣ ΓΙΑ 
ΤΗ ΔΗΜΙΟΥΡΓΙΑ ΕΘΝΙΚΟΥ ΚΤΗΜΑΤΟΛΟΓΙΟΥ 

Αρθρο 1 

Αντικείμενο - Γ ενικές παραδοχές 

1. Οι αμοιβές του παρόντος Κανονισμού αποτελούν 
την υποχρεωτική για την Ε.Κ.ΧΑ. Α.Ε. βάση για τον υπο¬ 
λογισμό των προεκτιμώμενων αμοιβών των μελετών 
κτηματογράφησης για τη δημιουργία του Εθνικού Κτη¬ 
ματολογίου, σύμφωνα με τις διατάξεις του ν.2308/1995, 
όπως ισχύει. 

2. Σκοπός του παρόντος Κανονισμού είναι ο καθορι¬ 
σμός των ενιαίων τιμών για τις μονάδες φυσικού αντι¬ 
κειμένου των μελετών κτηματογράφησης και για τις 
εργασίες που απαιτούνται: α) μέχρι τις πρώτες εγγρα¬ 
φές στα κτηματολογικά βιβλία για τη δημιουργία του 
Εθνικού Κτηματολογίου και β) για την τεχνική υποστή¬ 
ριξη του Κτηματολογίου. 

3. Για τον υπολογισμό των ενιαίων τιμών ελήφθησαν 
υπόψη η πυκνότητα των κτηματολογικών πληροφορι¬ 
ών, η ακρίβεια των κτηματολογικών διαγραμμάτων των 
αστικών και αγροτικών περιοχών και η κατάτμηση του 
εδάφους. Οι τιμές αυτές εφαρμόζονται ανάλογα με την 
κατηγορία της κτηματογραφούμενης περιοχής, σύμφω¬ 
να με την παρακάτω ταξινόμηση: 

Κατηγορίες περιοχών 

1. Αστικές 
περιοχές 

Οι οριζόμενες ως αστικές σύμφω¬ 
να με τις Τεχνικές Προδιαγραφές 
που εγκρίθηκαν με την υπ’ αριθμ. 
49439/16-9-2013 Απόφαση Υπουρ¬ 
γού ΠΕ.Κ.Α. (ΦΕΚ 2362Β/23-9-2013). 

1.1 Πυκνοδομη- 
μένες αστικές 
περιοχές 

Ως πυκνοδομημένες χαρακτηρίζο¬ 
νται οι αστικές περιοχές, οι οποί¬ 
ες παρουσιάζουν μεγάλη πυκνό¬ 
τητα δικαιωμάτων, ενδεικτικά και 
όχι περιοριστικά, περιοχές με πυ¬ 
κνή δόμηση, υψηλό συντελεστή 
δόμησης, μεγάλο ποσοστό κάλυ¬ 
ψης, μικρό ποσοστό αδόμητων οι¬ 
κοπέδων. 

1.2 Αραιοδομη- 
μένες αστικές 
περιοχές 

Ως αραιοδομημένες χαρακτηρίζο¬ 
νται οι αστικές περιοχές, οι οποί¬ 
ες δεν παρουσιάζουν τα παραπά¬ 
νω χαρακτηριστικά. 

2. Αγροτικές 
περιοχές 

Ως αγροτικές ορίζονται οι περιο¬ 
χές, που δεν παρουσιάζουν τα χα¬ 
ρακτηριστικά των αστικών περιο¬ 
χών και περιλαμβάνουν αγροτικές, 
δασικές, χορτολιβαδικές και ορει¬ 
νές εκτάσεις. 

2.1 Αγροτικές 
περιοχές 
μεγάλης 
κατάτμησης 

Ως μεγάλης κατάτμησης χαρα¬ 
κτηρίζονται οι αγροτικές περιο¬ 
χές, στις οποίες η μέση ιδιοκτη¬ 
σία είναι μικρότερη ή ίση των 16 
στρεμμάτων. 

2.2 Αγροτικές 
περιοχές 
μικρής 
κατάτμησης 

Ως μικρής κατάτμησης χαρακτη¬ 
ρίζονται οι αγροτικές περιοχές, 
στις οποίες η μέση ιδιοκτησία εί¬ 
ναι μεγαλύτερη από 16 στρέμματα. 


4. Η προεκτιμώμενη αμοιβή κάθε μελέτης κτηματο- 
γράφησης προκύπτει με βάση τον χαρακτηρισμό των 
περιοχών κάθε υπό κτηματογράφηση ΟΤΑ της μελέτης 
σύμφωνα με την ταξινόμηση της προηγούμενης παρα¬ 
γράφου, ως πυκνοδομημένων αστικών, αραιοδομημένων 
αστικών ή αγροτικών με μεγάλη ή μικρή κατάτμηση. 

Αρθρο 2 

Εργασίες μελετών κτηματογράφησης έως και τη 
δημιουργία της ψηφιακής κτηματολογικής βάσης της 
ανάρτησης για την κατάρτιση των προσωρινών κτημα- 
τολογικών πινάκων και διαγραμμάτων της ανάρτησης 

2.1 Οι προεκτιμώμενες αμοιβές των μελετών κτημα- 
τογράφησης έως και τη δημιουργία της ψηφιακής κτη- 
ματολογικής βάσης της ανάρτησης για την κατάρτιση 
των προσωρινών κτηματολογικών πινάκων και διαγραμ¬ 
μάτων της ανάρτησης, προϋποθέτουν την εκτέλεση του 
συνόλου των ακόλουθων εργασιών: 

α) εργασίες, που απαιτούνται για τη δημιουργία της 
ψηφιακής κτηματολογικής βάσης της ανάρτησης, για 
την κατάρτιση των προσωρινών κτηματολογικών πινά¬ 
κων και διαγραμμάτων της ανάρτησης, σύμφωνα με τις 
ισχύουσες διατάξεις του ν. 2308/1995 και σύμφωνα με 
τις εγκεκριμένες τεχνικές προδιαγραφές των μελετών 
αυτών. 


β) οργάνωση, στελέχωση, εξοπλισμό και λειτουργία 
των Γραφείων Κτηματογράφησης, όπως επίσης και πα¬ 
ροχή των προβλεπόμενων στις ως άνω εγκεκριμένες 
τεχνικές προδιαγραφές υπηρεσιών, από την ημερομη¬ 
νία έναρξης της λειτουργίας τους, έως την ημερομηνία 
υποβολής των προσωρινών κτηματολογικών στοιχείων 
της ανάρτησης, όπως αυτές προβλέπονται στα συμ¬ 
βατικά τεύχη, εξαιρουμένων, σε κάθε περίπτωση, των 
υπηρεσιών που αφορούν στον υπολογισμό και στον 
έλεγχο καταβολής του παγίου τέλους κτηματογράφη- 
σης, καθώς και στην παραλαβή αιτήσεων, στην έκδοση 
και χορήγηση των προβλεπομένων στην παρ. 8 του 
άρθρου 2 του ν. 2308/95, όπως ισχύει, βεβαιώσεων και 
στη χορήγηση αντιγράφων από το αναλογικό αρχείο 
της κτηματογράφησης. 

2.2 Η εκπόνηση των ως άνω εργασιών θα είναι σύμ¬ 
φωνη με τις εγκεκριμένες προδιαγραφές των μελετών 
κτηματογράφησης και με τους κανόνες της τέχνης και 
της επιστήμης. 

2.3 Για την εκτέλεση των εργασιών που αναφέρονται 
στην παρ. 2.1 του παρόντος άρθρου, ορίζονται, ανάλογα 
με την κατηγορία της κτηματογραφούμενης περιοχής, 
οι ενιαίες τιμές του κατωτέρω Πίνακα I: 

ΠΙΝΑΚΑΣ I 



ΚΑΤΗΓΟΡΙΑ 

ΚΤΗΜΑΤΟΓΡΑΦΟΥΜΕΝΗΣ 

ΠΕΡΙΟΧΗΣ 

ΕΝΙΑΙΑ 

ΤΙΜΗ 

σε 

Ευρώ 

1 

Πυκνοδομημένη αστική περιοχή 

13,77 

2 

Αραιοδομημένη 
αστική περιοχή 

Νήσοι 

Περιφέρειας 

Ν. Αιγαίου 

21,17 


Λοιπές 

περιοχές 

17,65 

3 

Αγροτική 
περιοχή με 
μεγάλη 
κατάτμηση 

Νήσοι Περιφέ¬ 
ρειας 

Ν. Αιγαίου 

30,30 


Λοιπές 

περιοχές 

24,68 

4 

Αγροτική περιοχή 
με μικρή κατάτμηση 

25,26 


2.3.1 Οι τιμές αυτές ισχύουν για κάθε ένα δικαίωμα 
γνωστού δικαιούχου, που είναι καταχωρισμένο στον 
Προσωρινό Κτηματολογικό Πίνακα της Ανάρτησης πλην 
των περιπτώσεων των παρ. 2.3.2 και 2.3.3 του παρόντος 
άρθρου. 

2.3.2 Εξαιρετικά οι ως άνω ορισθείσες κατά κατηγορία 
τιμές ισχύουν για ένα (1) καταχωρισμένο στον Προσω¬ 
ρινό Κτηματολογικό Πίνακα της Ανάρτησης δικαίωμα 
δουλείας (πραγματικής ή περιορισμένης προσωπικής) 
ανά δουλεύον γεωτεμάχιο και δουλειούχο, ανεξάρτητα 
της εγγραφής του επί περισσοτέρων ακινήτων στην 
περίπτωση σύστασης διηρημένων ιδιοκτησιών επί του 
δουλεύοντος γεωτεμαχίου. Για τις λοιπές εγγραφές 
των εν λόγω δουλειών στον Προσωρινό Κτηματολογικό 
Πίνακα της Ανάρτησης δεν καταβάλλεται αμοιβή. 

2.3.3 Εξαιρετικά, οι ως άνω ορισθείσες κατά κατηγορία 
τιμές, ισχύουν μόνο για κάθε ένα (1) από τα πεντακόσια 

(500) πρώτα, καταχωρισμένα στον Προσωρινό Κτηματο- 
λογικό Πίνακα της Ανάρτησης, εξ αδιαιρέτου δικαιώμα¬ 
τα, των ιδίων, άνω των πενήντα (50) συνδικαιούχων, επί 
άνω των δέκα (10) γεωτεμαχίων (περιπτώσεις συνεται¬ 
ρισμών, ιδιωτικών πολεοδομήσεων κλπ). Για κάθε ένα (1) 
δικαίωμα που ανήκει στην ως άνω περίπτωση, επιπλέον 
των πεντακοσίων (500), καταβάλλεται ποσοστό 10% της 
αντίστοιχης τιμής. 

Άρθρο 3 

Εργασίες μελετών κτηματογράψησης, μετά τη δη¬ 
μιουργία της ψηφιακής κτηματολογικής βάσης της 
ανάρτησης, για την κατάρτιση των προσωρινών κτη- 
ματολογικών πινάκων και διαγραμμάτων της ανάρτη¬ 
σης, έως και την τελική υποβολή της αναμορφωμένης 
κτηματολογικής βάσης της ανάρτησης. 

3.1 Οι προεκτιμώμενες αμοιβές των μελετών κτημα- 
τογράφησης για τις εργασίες μετά τη δημιουργία της 
ψηφιακής κτηματολογικής βάσης της ανάρτησης, για 
την κατάρτιση των προσωρινών κτηματολογικών πι¬ 
νάκων και διαγραμμάτων της ανάρτησης, έως και την 
τελική υποβολή της αναμορφωμένης κτηματολογικής 
βάσης της ανάρτησης, προϋποθέτουν την εκτέλεση του 
συνόλου των ακόλουθων εργασιών: 

α) εργασίες, που απαιτούνται, μετά τη δημιουργία 
της ψηφιακής κτηματολογικής βάσης της ανάρτησης, 
για την κατάρτιση των προσωρινών κτηματολογικών 
πινάκων και διαγραμμάτων της ανάρτησης, έως και την 
τελική υποβολή της αναμορφωμένης κτηματολογικής 
βάσης της ανάρτησης, δηλ. της κτηματολογικής βάσης, 
που περιλαμβάνει το αποτέλεσμα των διαδικασιών που 
προβλέπονται στα άρθρα 6, 8, 8α και 8β, πλην του άρ¬ 
θρου 7, του ν.2308/95, όπως ισχύει, σε συνδυασμό με 
την επεξεργασία κάθε άλλου στοιχείου που έχει συλλε- 
χθεί μετά την ημερομηνία τελευταίας ενημέρωσης της 
κτηματολογικής βάσης της ανάρτησης, σύμφωνα με τις 
ισχύουσες διατάξεις του νόμου αυτού, λαμβανομένων 
υπόψη των περιορισμών του άρθρου 11 του ν.2308/95 και 
σύμφωνα με τις εγκεκριμένες τεχνικές προδιαγραφές 
των μελετών αυτών. 

Στις εργασίες συμπεριλαμβάνονται και εκείνες που 
απαιτούνται για την επεξεργασία και ένταξη στην ανω¬ 
τέρω βάση, των στοιχείων των διοικητικών πράξεων 
(π.χ. πράξεων εφαρμογής, αναδασμών, δασικού χάρτη 
κλπ), που κυρώθηκαν μετά την ημερομηνία τελευταίας 
ενημέρωσής της. 

β) επεξεργασία των ενστάσεων που υποβλήθηκαν στο 
πλαίσιο της διαδικασίας της ανάρτησης και σύνταξη 
των σχετικών υπομνημάτων προκειμένου να διαβιβα¬ 
στούν προς εκδίκαση στις αρμόδιες επιτροπές, σύμ¬ 
φωνα με τις διατάξεις του ν.2308/95, όπως ισχύει και 
ειδικότερα το άρθρο 7 αυτού, καθώς και σύμφωνα με 
τις εγκεκριμένες προδιαγραφές. 

γ) οργάνωση, στελέχωση, εξοπλισμό και λειτουργία 
των Γ ραφείων Κτηματογράψησης, όπως επίσης και πα¬ 
ροχή των προβλεπόμενων στις ως άνω εγκεκριμένες 
τεχνικές προδιαγραφές υπηρεσιών, από την ημερομηνία 
υποβολής των προσωρινών κτηματολογικών στοιχεί¬ 
ων της ανάρτησης, έως και την ημερομηνία τελικής 
υποβολής της αναμορφωμένης κτηματολογικής βάσης 
της ανάρτησης, όπως αυτές προβλέπονται στα συμ¬ 
βατικά τεύχη, εξαιρουμένων, σε κάθε περίπτωση, των 
υπηρεσιών που αφορούν στον υπολογισμό και στον 


έλεγχο καταβολής του παγίου τέλους κτηματογράφη- 
σης, καθώς και στην παραλαβή αιτήσεων, στην έκδοση 
και χορήγηση των προβλεπομένων στην παρ. 8 του 
άρθρου 2 του ν. 2308/95, όπως ισχύει, βεβαιώσεων και 
στη χορήγηση αντιγράφων από το αναλογικό αρχείο 
της κτηματογράψησης. 

3.2 Η εκπόνηση των ως άνω εργασιών θα είναι σύμ¬ 
φωνη με τις εγκεκριμένες προδιαγραφές των μελετών 
κτηματογράψησης και με τους κανόνες της τέχνης και 
της επιστήμης. 

3.3 Γ ια την εκτέλεση των εργασιών που αναφέρονται 
στην παρ. 3.1 του παρόντος άρθρου, ορίζονται, ανάλογα 
με την κατηγορία της κτηματογραφούμενης περιοχής, 
οι ενιαίες τιμές του κατωτέρω Πίνακα II: 


ΠΙΝΑΚΑΣ II 



ΚΑΤΗΓΟΡΙΑ 

ΚΤΗΜΑΤΟΓΡΑΦΟΥΜΕΝΗΣ ΠΕΡΙΟΧΗΣ 

ΕΝΙ¬ 

ΑΙΑ 

ΤΙΜΗ 

σε 

Ευρώ 

1 

Πυκνοδομημένη αστική περιοχή 

3,44 

2 

Αραιοδομημένη 
αστική περιοχή 

Νήσοι Περιφέ¬ 
ρειας Ν. Αιγαίου 

5,30 

Λοιπές περιοχές 

4,41 

3 

Αγροτική περιοχή με 
μεγάλη κατάτμηση 

Νήσοι Περιφέ¬ 
ρειας Ν. Αιγαίου 

7,58 

Λοιπές περιοχές 

6,17 

4 

Αγροτική περιοχή με μικρή κατάτμηση 

6,31 


3.3.1 Οι τιμές του Πίνακα II ισχύουν για κάθε ένα ισχύον 
δικαίωμα γνωστού δικαιούχου, που είναι καταχωρισμένο 
στην αναμορφωμένη κτηματολογική βάση της ανάρτη¬ 
σης πλην των περιπτώσεων των παρ. 3.3.2 και 3.3.3 του 
παρόντος άρθρου. 

3.3.2 Εξαιρετικά οι ως άνω ορισθείσες κατά περίπτωση 
τιμές, ισχύουν για ένα (1) καταχωρισμένο στην αναμορ¬ 
φωμένη κτηματολογική βάση της ανάρτησης ισχύον 
δικαίωμα δουλείας (πραγματικής ή περιορισμένης προ¬ 
σωπικής), ανά δουλεύον γεωτεμάχιο και δουλειούχο, 
ανεξάρτητα της εγγραφής του επί περισσοτέρων ακι¬ 
νήτων στην περίπτωση σύστασης διηρημένων ιδιοκτη¬ 
σιών επί του δουλεύοντος γεωτεμαχίου. Γ ια τις λοιπές 
εγγραφές των εν λόγω δουλειών στην αναμορφωμένη 
κτηματολογική βάση της ανάρτησης, δεν καταβάλλεται 
αμοιβή. 

3.3.3 Εξαιρετικά, οι ως άνω ορισθείσες κατά κατηγο¬ 
ρία τιμές, ισχύουν μόνο για κάθε ένα (1) από τα πεντα¬ 
κόσια (500) πρώτα, ισχύοντα και καταχωρισμένα στην 
αναμορφωμένη κτηματολογική βάση της ανάρτησης, 
εξ αδιαιρέτου δικαιώματα, των ιδίων, άνω των πενήντα 
(50) συνδικαιούχων, επί άνω των δέκα (10) γεωτεμαχίων 
(περιπτώσεις συνεταιρισμών, ιδιωτικών πολεοδομήσεων 
κλπ). Γ ια κάθε ένα (1) δικαίωμα που ανήκει στην ως άνω 
περίπτωση, επιπλέον των πεντακοσίων (500), καταβάλ¬ 
λεται ποσοστό 10% της αντίστοιχης τιμής. 

Αρθρο 4 

Εργασίες μελετών κτηματογράψησης μετά την τελική 
υποβολή της αναμορφωμένης κτηματολογικής βάσης 

της ανάρτησης, έως την έκδοση των απαιτούμενων 
διαπιστωτικών πράξεων περαίωσης της διαδικασίας 
κτηματογράφησης, για το σύνολο της υπό κτηματο- 
γράφηση περιοχής και εργασίες τεχνικής υποστήριξης 
του Κτηματολογίου. 

4.1 Η προεκτιμώμενη αμοιβή για τις εργασίες, από 
την τελική υποβολή της αναμορφωμένης κτηματο- 
λογικής βάσης της ανάρτησης, έως την έκδοση των 
απαιτούμενων διαπιστωτικών πράξεων περαίωσης της 
διαδικασίας κτηματογράφησης, για το σύνολο της υπό 
κτηματογράφηση περιοχής και για τις εργασίες της 
τεχνικής υποστήριξης του Κτηματολογίου, προϋποθέτει 
την εκτέλεση των ακόλουθων: 

α) εργασίες που απαιτούνται μετά την τελική υπο¬ 
βολή της αναμορφωμένης κτηματολογικής βάσης της 
ανάρτησης, έως την έκδοση των απαιτούμενων διαπι- 
στωτικών πράξεων περαίωσης της διαδικασίας κτημα- 
τογράφησης, για το σύνολο της υπό κτηματογράφηση 
περιοχής, σύμφωνα με τις ισχύουσες διατάξεις του ν. 
2308/1995 και ειδικότερα τις διατάξεις του άρθρου 11 και 
τις διατάξεις των άρθρων 6, 7, 8, 8α και 8β αυτού και τα 
προβλεπόμενα στο Τεύχος των Τεχνικών Προδιαγραφών 
και ειδικότερα στο Κεφάλαιο 10 αυτού, καθώς και στο 
Παράρτημα του Τεύχους των Τεχνικών Προδιαγραφών. 

β) οργάνωση, στελέχωση, εξοπλισμός και λειτουργία 
των Γραφείων Κτηματογράφησης, όπως επίσης και πα¬ 
ροχή των προβλεπόμενων στις ως άνω εγκεκριμένες 
τεχνικές προδιαγραφές υπηρεσιών, από την ημερομηνία 
τελικής υποβολής της αναμορφωμένης κτηματολογικής 
βάσης της ανάρτησης, έως την ημερομηνία έναρξης 
λειτουργίας του Κτηματολογίου, για το σύνολο της υπό 
κτηματογράφηση περιοχής, όπως αυτές προβλέπονται 
στα συμβατικά τεύχη, εξαιρουμένων, σε κάθε περίπτω¬ 
ση, των υπηρεσιών που αφορούν στον υπολογισμό, στον 
έλεγχο καταβολής του παγίου τέλους κτηματογράφη- 
σης, καθώς και στην παραλαβή αιτήσεων, στην έκδοση 
και χορήγηση των προβλεπομένων στην παρ. 8 του 
άρθρου 2 του ν. 2308/95, όπως ισχύει, βεβαιώσεων και 
στην χορήγηση αντιγράφων από το αναλογικό αρχείο 
της κτηματογράφησης. 

γ) εργασίες που απαιτούνται για την τεχνική υποστή¬ 
ριξη του Κτηματολογίου, μετά την έναρξη λειτουργίας 
του αρμόδιου Κτηματολογικού Γ ραφείου, οι οποίες πε¬ 
ριλαμβάνουν τα ακόλουθα: 

• Λειτουργία Γραφείου Τεχνικής Υποστήριξης Κτη¬ 
ματολογίου 

• Παροχή πληροφοριών προς φυσικά και νομικά πρό¬ 
σωπα και φορείς του Δημοσίου 

• Παραλαβή και επεξεργασία των «αναφορών σφαλ¬ 
μάτων» 

• Προετοιμασία του φακέλου που υποβάλλεται στο 
Κτηματολογικό Γ ραφείο από το δικαιούχο για τη δι¬ 
όρθωση των γεωμετρικών στοιχείων ακινήτου, στις 
περιπτώσεις που διαπιστώνεται σφάλμα της κτημα- 
τογράφησης. 

• Προετοιμασία του φακέλου της αίτησης καταχώρι¬ 
σης εγγραπτέας πράξης που κατατίθεται στο αρμόδιο 
Κτηματολογικό Γ ραφείο για την ορθή καταχώριση δι¬ 
οικητικών πράξεων (πχ πράξεις εφαρμογής, αναδασμοί 
κλπ.) που έχουν κυρωθεί πριν τις πρώτες εγγραφές, δεν 
έχουν καταχωριστεί σε αυτές ή έχουν καταχωριστεί 
λανθασμένα, όπως αυτές προβλέπονται στις εγκεκριμέ¬ 
νες τεχνικές προδιαγραφές του έργου και για παροχή 


αυτών για διάστημα ενός (1) έτους, από την ημερομη¬ 
νία έναρξης λειτουργίας του αρμόδιου Κτηματολογι- 
κού Γ ραφείου είτε για μέρος της υπό κτηματογράφηση 
περιοχής, κατόπιν εφαρμογής της παρ.3 του άρθρου 11 
του ν.2308/95, όπως ισχύει, ή είτε για το σύνολό της, 
σε περίπτωση μη εφαρμογής της παραγράφου αυτής. 

4.2 Η εκπόνηση των ως άνω εργασιών θα είναι σύμ¬ 
φωνη με τις εγκεκριμένες προδιαγραφές των μελετών 
κτηματογράφησης και με τους κανόνες της τέχνης και 
της επιστήμης. 

4.3 Για την εκτέλεση των εργασιών που αναφέρονται 
στην παρ. 4.1 του παρόντος άρθρου, ορίζεται ενιαία 
τιμή ανά δικαίωμα που περιλαμβάνεται στους τελικούς 
κτηματολογικού πίνακες: 

«€ 1,00 ανά δικαίωμα» 

Η τιμή αυτή εφαρμόζεται επί του προεκτιμώμενου 
αριθμού των δικαιωμάτων πρώτων εγγραφών, για τον 
υπολογισμό της κατ’ αποκοπή προεκτιμώμενης αμοιβής 
για τις εργασίες του παρόντος άρθρου. 

Άρθρο 5 

Εργασίες που απαιτούνται σε αστικές περιοχές για 
την κατάρτιση των προσωρινών κτηματολογικών 

διαγραμμάτων της ανάρτησης, στην περίπτωση που 
δεν διατίθενται κατάλληλα υπόβαθρα 
για τις περιοχές αυτές. 

Γ ια τις εργασίες που απαιτούνται για την κατάρτιση 
των προσωρινών κτηματολογικών διαγραμμάτων της 
ανάρτησης για αστικές περιοχές, για τις οποίες δε δια¬ 
τίθενται ψηφιακές ορθοφωτογραφίες διακριτικής ικανό¬ 
τητας έως 25 εκατοστών στο έδαφος ή καλύτερης, ούτε 
υφίστανται κυρωμένες και μεταγεγραμμένες διοικητικές 
πράξεις ή αποτυπώσεις τουλάχιστον αντίστοιχης ακρί¬ 
βειας με εκείνη του Εθνικού Κτηματολογίου, προκειμέ- 
νου να επιτευχθούν οι ακρίβειες, που προβλέπονται από 
τις τεχνικές προδιαγραφές των μελετών κτηματογρά- 
φησης για τη δημιουργία του Εθνικού Κτηματολογίου, 
καταβάλλεται αμοιβή η οποία ορίζεται σε: 

«€ 8,50 ανά στρέμμα αστικής περιοχής» 

Άρθρο 6 

Τελικές διατάξεις 

1. Ο παρών Κανονισμός ισχύει και στην περίπτωση 
αλλαγών μικρής κλίμακας ή τεχνικού και λεπτομερει¬ 
ακού χαρακτήρα που επιφέρονται από την Ε.Κ.ΧΑ. Α.Ε. 
στις διατάξεις του τεύχους και του παραρτήματος των 
εγκεκριμένων τεχνικών προδιαγραφών μελετών κτημα- 
τογράφησης. 

2. Ο παρών Κανονισμός αναθεωρείται ετησίως σύμ¬ 
φωνα με τα ακόλουθα: 

Οι τιμές του παρόντος κανονισμού αναπροσαρμόζο¬ 
νται κάθε έτος, με βάση τον επίσημο γενικό δείκτη τιμών 
καταναλωτή του προηγούμενου έτους, ως ακολούθως: 

Α = (σα) * Σ(Φ) [€] 

όπου: 

Α = οι αναπροσαρμοσμένες τιμές του παρόντος κα¬ 
νονισμού, οι οποίες λαμβάνονται υπόψη μέχρι και το 
δεύτερο δεκαδικό ψηφίο, τα δε τυχόν υπόλοιπα ψηφία 
δε λαμβάνονται υπόψη. 

(σα) = ο συντελεστής αναθεώρησης (σα) που ορίζεται 
για κάθε έτος ως ο λόγος του επίσημου γενικού δείκτη 
τιμών καταναλωτή του Δεκεμβρίου του προηγούμενου 
έτους προς τον επίσημο γενικό δείκτη τιμών κατανα¬ 
λωτή του Δεκεμβρίου του έτους 2013. Ο (σα) λαμβά- 
νεται μέχρι και το τρίτο δεκαδικό ψηφίο, τα δε τυχόν 
υπόλοιπα ψηφία δε λαμβάνονται υπόψη. 

Σ(Φ) = οι τιμές του παρόντος κανονισμού 

Για τις προκηρύξεις που εγκρίνονται έως και τις 20 
Μαρτίου κάθε έτους ισχύει ο συντελεστής αναθεώρησης 
του προηγουμένου έτους. 

Ειδικότερα για προκηρύξεις που εγκρίνονται έως και 
τις 20 Μαρτίου του 2015 ο συντελεστής αναθεώρησης 
(σα)=1.» 

Αρθρο 2 

Για μελέτες κτηματογράφησης που εκτελούνται ή 
έχουν προκηρυχθεί μέχρι την έναρξη ισχύος της πα¬ 
ρούσας, εξακολουθεί να εφαρμόζεται ο μέχρι την ισχύ 
της παρούσας «Κανονισμός Προεκτιμώμενων Αμοιβών 
της Κτηματολόγιο Α.Ε. των μελετών κτηματογράφησης 
για τη δημιουργία Εθνικού Κτηματολογίου». 

Αρθρο 3 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 2014 

Ο ΥΠΟΥΡΓΟΣ 

ΙΩΑΝΝΗΣ ΜΑΝΙΑΤΗΣ 
-♦- 

Αριθμ. 16953 (3) 

Ανάθεση ληξιαρχικών καθηκόντων στο Δήμο Ανωγείων. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις της παρ. 2 του άρθρου 2 του Ν. 344/1976 
«Περί ληξιαρχικών πράξεων», όπως αντικαταστάθη- 
καν από τις διατάξεις της παρ. 15 του άρθρου 9 του 
Ν. 2307/95 (ΦΕΚ 113Α). 

2. Τις διατάξεις των παρ. 1 και 2 του άρθρου 14 του 
Ν. 2399/96. 

3. Τις διατάξεις του Ν. 3852/2010, «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης». 

4. Τη με αριθμ. Φ.127080/57460/21-12-2010 (ΦΕΚ Β' 
1984/22-12-2010) Απόφαση του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης. 

5. Την αριθμ. 311/21-11-2014 απόφαση του Δημάρχου 
Ανωγείων με την οποία προτείνει να ανατεθούν καθή¬ 
κοντα Ληξιάρχου στον Δήμο Ανωγείων στην υπάλληλο 
Γεωργία Πλουσή του Ελευθερίου με Ε' βαθμό, κατηγο¬ 
ρίας και κλάδου ΔΕΙ Διοικητικού. 

6. Την υπ' αριθμ. 6003/21-11-2014 βεβαίωση του Δή¬ 
μου Ανωγείων για την ύπαρξη σχετικής πίστωσης στον 
προϋπολογισμό του τρέχοντος έτους και στους Κ.Α. 
10-6012.004 και 10-6051, καθώς και την πρόβλεψη στους 
ίδιους κωδικούς στον προϋπολογισμό έτους 2015, για 
την αντιμετώπιση της δαπάνης μισθοδοσίας του Ληξι¬ 
άρχου, αποφασίζουμε: 


Αναθέτουμε την ενάσκηση καθηκόντων Ληξιάρχου 
στον Δήμο Ανωγείων στην υπάλληλο Γ εωργία Πλουσή 
του Ελευθερίου με Ε' βαθμό, κατηγορίας και κλάδου 
ΔΕΙ Διοικητικού. 

Με την παρούσα παύει να ισχύει κάθε προηγούμενη 
απόφαση περί ανάθεσης ληξιαρχικών καθηκόντων στον 
Δήμο Ανωγείων. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Ηράκλειο, 2 Δεκεμβρίου 2014 

Ο Γ ενικός Γ ραμματέας 
Αποκεντρωμένης Διοίκησης 

ΓΡΗΓΟΡΙΟΣ ΡΟΚΑΔΑΚΗΣ 
-♦- 

Αριθμ. 17.346 (4) 

Ορισμός Αναπληρωτή του Προέδρου του Τμήματος ΦΥ¬ 
ΣΙΚΗΣ για το ακαδημαϊκό έτος 2014-2015 μετά την 
παραίτηση του αρχικώς ορισθέντος από την εν λόγω 
θέση, Καθηγητή Γ. Τσιρώνη. 

Ο ΠΡΟΕΔΡΟΣ ΤΟΥ ΤΜΗΜΑΤΟΣ ΦΥΣΙΚΗΣ 
ΤΗΣ ΣΧΟΛΗΣ ΘΕΤΙΚΩΝ ΚΑΙ ΤΕΧΝΟΛΟΓΙΚΩΝ 
ΕΠΙΣΤΗΜΩΝ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Τις διατάξεις του Ν.4009/2011 Φ.Ε.Κ. Α' 195/06.09.2011 
«Δομή, λειτουργία, διασφάλιση της ποιότητας των 
σπουδών και διεθνοποίηση των ανώτατων εκπαιδευ¬ 
τικών ιδρυμάτων», όπως τροποποιήθηκε και ισχύει με 
το Ν.4076/2012 Φ.Ε.Κ. Α' 159/10.08.2012 «Ρυθμίσεις θε¬ 
μάτων Α.Ε.Ι. και άλλες διατάξεις», το Ν.4115/2013 Φ.Ε.Κ. 
24/30.01.2013 τ.Α' «Οργάνωση και λειτουργία Ιδρύματος 
Νεολαίας και Δια βίου Μάθησης και Εθνικού Οργανισμού 
Πιστοποίησης Προσόντων και Επαγγελματικού Προ¬ 
σανατολισμού και άλλες διατάξεις», και το Ν.4186/2013 
(ΦΕΚ 193/17.09.2013, τ.Α') «Αναδιάρθρωση της Δευτερο¬ 
βάθμιας Εκπαίδευσης και λοιπές διατάξεις». 

2. Τις διατάξεις του άρθρου 10 παράγραφος 4 του 
Ν.4009/2011, περί απόφασης ορισμού του Αναπληρωτή 
του Διευθυντή του Τμήματος, σε συνδυασμό με τις δια¬ 
τάξεις της παραγράφου 4 του άρθρου 4 του Ν.4076/2012 
οι οποίες ορίζουν ότι: «Όπου στο Ν.4009/2011 γίνεται 
αναφορά σε (προπτυχιακά) «Προγράμματα Σπουδών» 
νοούνται εφεξής τα Τμήματα, ενώ όπου γίνεται αναφορά 
σε διευθυντές τους νοούνται εφεξής οι Πρόεδροι». 

3. Την υπ’ αριθμ. γενικού πρωτοκόλλου 9236/21.06.2013 
πράξη του Πρύτανη του Ιδρύματος, Καθηγητή Ευριπίδη 
Γ. Στεφάνου η οποία δημοσιεύθηκε στο υπ' αριθμόν 
Φ.Ε.Κ. 342/τ.ΥΟΔΔ/15.07.2013 με βάση την οποία διαπι¬ 
στώνεται η εκλογή, μεταξύ άλλων, του Προέδρου του 
Τμήματος Φυσικής της Σχολής Θετικών και Τεχνολογι¬ 
κών Επιστημών, Καθηγητή κου Ξενοφώντα Ζώτου για το 
χρονικό διάστημα από 01.09.2013 έως 31.08.2015 (σχετικά: 
Φ.120.61/163/813806/Β2/30.08.2011 πράξη της Υπουργού 
Παιδείας, Δια Βίου Μάθησης και Θρησκευμάτων και υπ’ 
αριθμ. Φ.Ε.Κ. 293/τεύχος Υ.Ο.Δ.Δ./31.08.2011 - λήξη της 
θητείας του Προέδρου στις 31.08.2013 κ.ά.). 

4. Την υπ' αριθμόν 13.613/30-10-2013 απόφαση για τον 
ορισμό του Καθηγητή Γεωργίου Τσιρώνη ως Αναπλη- 

ρωτή του Προέδρου του Τμήματος Φυσικής, της Σχολής 
Θετικών και Τεχνολογικών Επιστήμων, για τα ακαδημα¬ 
ϊκά έτη 2013-2014, 2014-2015. 

5. Την υπ’ αριθμ. 1202/06-03-2014 πράξη του Πρύτανη 
για τη χορήγηση επιστημονικής άδειας στον Καθηγητή 
του Τμήματος Φυσικής Γεώργιο Τσιρώνη από 01/09/2014 
έως και 31/08/2015 (σχετικό αίτημα του Γεωργίου Τσι¬ 
ρώνη για την χορήγηση της επιστημονικής άδειας υπ’ 
αριθμόν 12.709/15-10-2013). 

6. Τη συζήτηση που προηγήθηκε στη Συνέλευση του 
Τμήματος στις 15-09-2014 όπως ενημερώθηκε το σώμα 
και παρείχε ομόφωνη συναίνεση. 

7. Τις διατάξεις του άρθρου 4 του Ν. 3861/2010 (Φ.Ε.Κ.112 
τ.Α'/2010) ενίσχυση της διαφάνειας με την υποχρεωτι¬ 
κή ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις, όπως 
τροποποιήθηκε και ισχύει με το Ν.4210/2013 (ΦΕΚ 254/ 
τ.Α'/21.11.2013), καθώς και την κατ' εξουσιοδότηση αυ¬ 
τού εκδοθείσα, υπ’ αριθμ. ΥΠΟΙΚ Δ6 1127865/ΕΞ2010/ 
30-09-2010 απόφαση. 

8. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 


Ορίζουμε τον Καθηγητή του Τμήματος Φυσικής, Θε¬ 
όδωρο Τομαρά (ΑΔΤ: ΑΒ 957146) ως Αναπληρωτή του 
Προέδρου σε όλα τα καθήκοντα που προκύπτουν από 
τη θέση του Προέδρου, σε περίπτωση απουσίας ή κω¬ 
λύματος του, για το ακαδημαϊκό έτος 2014-2015, βάσει 
των ισχυουσών διατάξεων του νόμου και λαμβάνοντας 
υπόψη το γεγονός ότι η μείωση του προσωπικού του 
Τμήματος συνεπάγεται ολοένα και αυξημένο διοικητικό 
έργο, συμμετοχή σε όργανα και επιτροπές του Ιδρύ¬ 
ματος, ενώ παράλληλα τα αυξημένα προβλήματα του 
Τμήματος απαιτούν τη συνεχή παρουσία της διοίκησης 
του Τμήματος, η οποία καλείται να επιλύει άμεσα κάθε 
ζήτημα που ανακύπτει και δη όταν χρήζει άμεσης αντι¬ 
μετώπισης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 23 Οκτωβρίου 2014 

Ο Πρόεδρος 
ΞΕΝΟΦΩΝ ΖΩΤΟΣ 

